अखबार बड़े मीडिया घरानों द्वारा चलाये जाते हैं और सरकारी विज्ञापन पाने के लिए इन घरानों को सरकारों से सौहार्दपूर्ण सम्बन्ध बनाये रखने पड़ते हैं। दूसरी बात, सम्पादक इन घरानों की "नौकरी" करते हैं तथा हर लेख के बदले उन्हें पैसे मिलते हैं। इण्टरनेट में ऐसा कुछ नहीं है। यहाँ हर कोई आजाद है और अपनी जेब से रकम खर्च करके अपने विचार, अपनी जानकारियाँ सबके साथ बाँटता है। इस प्रकार, लोगों को "अपडेट" रखने का "अखबारों" का "एकाधिकार" अब टूट रहा है। सामाचारों को अपने "घराने" की नीतियों के अनुसार "फिल्टर" करने उनका अधिकार भी समाप्त हो रहा है।